iraklixyz/georgian-wikipedia-cleaned huggingface dataset:
ნიოტა უჰურა

ნიოტა უჰურა — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის და სრულმეტრაჟიანი ფილმების ერთ-ერთი მთავარი გმირი.

ბიოგრაფია
ნიოტა უჰურა დაიბადა 2233 წლის 19 იანვარს.

ენტერპრაიზზე იგი დაინიშნა 2266 წელს ლეიტენანტის წოდებით. ამ ხომალდზე მსახურობდა მთელი ხუთწლიანი მისიის განმავლობაში და სევე მოგვიანებით კაპიტან დეკერისა და ადმირალ კირკის მეთაურობით.

2271 წელს უჰურამ მიიღო კომანდერის წოდება.

ფილმში სპოკის ძიება უჰურა ეხმარება კირკს, ლეონარდ მაკ-კოის და ჰიკარუ სულუს ენტერპრაიზის გატაცებაში რათა იპოვინ სპოკი პლანეტა გენეზისზე.

ამ მოვლენებისა და ენტერპრაიზის განადგურების შემდეგ უჰურა ეკიპაჟის დანარჩენ წევრებთან ერთად გადავიდა კლინგონურ ხომალდზე. ფილმში ვარსკვლავური გზა : გზა შინისაკენ ისინი ბრუნდებიან მეოცე საუკუნეში. უჰურა და პაველ ჩეხოვი იპარებიან ავიამზიდზე ენტერპრაიზი და იყენებენ ბირთვული რეაქტორის ნარჩენებს კლინგონური ხომალდის კვების წყაროს დასამუხტად. კირკი და სპოკი კი ამაშობაში შოულობენ ვეშაპებს, რპმლებიც სჭირდებათ 23-ე საუკუნეში წასაყვანად.

მათი გმირული საქციელიდან გამომდინარე მათ პატიობენ დანაშაულს. კირკს აქვეითებენ კაპიტნობამდე და ნიშნავენ მეთაურად ხომალდზე -. უჰურაც უერთდება მის ეკიპაჟს

2293 წელს იგი გადავიდა ვარსკვლავური ფლოტის აკადემიაში.

ალტერნატიული რეალობა
2009 წლის ფილმში ვარსკვლავური გზა ნიოტა უჰურა წარმოჩენილია როგორც აკადემიის ახალგაზრდა კადეტი, თუმცა სიუჟეტის განვითარებასთან ერთად მას აწინაურებენ ოფიცრობამდე. თავიდან მას საკმაოდ ცივი ურთიერთობა აქვს კირკთან, თუმცა საბოლოოდ იგი აღიარებს მას ენტერპრაიზის კაპიტნად.

შესამჩნევია რომანტიკური ურთიერთობის ნიშნები სპოკთან. მართალია უცნობია როდის დაიწყო ისინი, მაგრამ პირველი მინიშნება იყო როცა სპოკმა დანიშნა იგი ხომალდზე ფარაგუტი. უჰურამ მოითხოვა დანიშვნა ენტერპრაიზზე.

2009 წლის ფილმში უჰურას როლს ასრულებს ზოი სალდანა.

2012 წელს -მ ჩაატარა გამოკითხვა სამეცნიერო ფანტასტიკის ყველაზე სექსუალური პერსონაჟების გამოსავლენად. უჰურამ სალდანას შესრულებით დაიკავა პირველი ადგილი.

სახელი
გვარი უჰურა წარმოდგება სიტყვიდან , რაც სუაჰილზე თავისუფლებას ნიშნავს.

უჰურას სახელი ორიგინალური სერიალში არასოდეს დასახელებულა, თუმცა არსებობდა როგორც მინიმუმ სამი არაოფიციალური ვარიანტი: ნიოტა, (უ)პენდა და სამარა.

ყველაზე პოპულარული ვერსია იყო ნიოტა. იგი გვხვდება ორიგინალური სერიალის სცენარში.

2009 წლის ფილმმა ოფიციალურად დაადასტურა სახელი ნიოტა.
სოციალისტ-რევოლუციონერი

„სოციალისტ-რევოლუციონერი“ — ქართული ყოველდღიური პოლიტიკური და ლიტერატურული გაზეთი. სოციალისტ-რევოლუციონერთა პარტიის ქუთაისის საგუბერნიო კომიტეტის ორგანო. გამოდიოდა ქუთაისში 1917–1918 წლებში. გამოიცა 102 ნომერი. გამომცემელი — სარედაქციო კოლეგია, რომელშიც შედიოდნენ ლ. შენგელია, ი. ნუცუბიძე, ი. გობეჩია. თანამშრომლობდნენ ვ. კაპანაძე, მ. ფაჩუაშვილი, ა. კაკაბაძე და სხვები.
პალეოამერიკანისტიკა

პალეოამერიკანისტიკა — სამეცნიერო დარგი, რომელიც დაკავებულია ამერიკის ორივე კონტინენტის კოლუბამდელი კულტურების აკადემიური შესწავლითა და კვლევით.

პალეოამერიკანისტიკა არის ინტერდისციპლინარული დარგი, რომელიც მოიცავს როგორც არქეოლოგიურ, ასევე ფილოლოგიურ, ეთნოლოგიურ - ისტორიულ ასპექტში - კვლევით სფეროებს.

პალეოამერიკანისტიკის მთავარი ინტერესის საგანს წარმოადგენს სამხრეთ, მესო და ჩრდილოეთ ამერიკის მაღალგანვითარებული კულტურების შესწავლა და კვლევა, მაგრამ ასევე პრეისტორიული ხალხებიც.

უმნიშვნელოვანესი კვლევის სფეროა აცტეკების, ჩიჩიმეკების, უასტეკების, მაიას, მიშტეკების, ოლმეკების, პურეპეჩას, ტოლტეკების, ტოტონაკების და ინკების მაღალგანვითარებული კულტურების კვლევა.
ჰიკარუ სულუ

ჰიკარუ სულუ — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის და სრულმეტრაჟიანი ფილმების ერთ ერთი მთავარი გმირი.

ბიოგრაფია
ჰიკარუ სულუ დაიბადა 2237 წელს სან-ფრანცისკოში.

2255 წელს სულუ შევიდა ვარსკვლავური ფლოტის აკადემიაში, სადაც გატაცებული იყო ფარიკაობით და სამჯერ გახდა ჩემპიონი. აკადემია დაამთავრა 2259 წელს.

2265 წელს ლეიტენანტი სულუ დაინიშნა ხომალდზე ენტერპრაიზი, ასტრონომიული სექციის ხელმძღვანელად. 2266 წელს დაინიშნა მესაჭედ, ასევე ასრულებდა ტაქტიკური ოფიცრის მოვალეობას.

2266 წელს სულუ ეკიპაჟის სხვა წევრებთან ერთად აღმოჩნდა ვირუს ფსი 2000-ს ზემოქმედების ქვეშ. იმავე წელს იმოგზაურა წარსულში, როცა ენტერპრაიზი შემთხვევით შეეძახა შავ ხვრელს. ხომალდი დააფიქსირა ამერიკკის საჰაერი ძალებმა. კაპიტანი კირკი და სულუ დაეშვნენ მიწაზე რათა ამოეღოთ ენტერპრაიზის სურათები.

2267 სულუ, ისევე როგორც დანარჩენი ეკიპაჟი ღმოჩნდა სპორების ზემოქმედების ქვეშ პლანეტაზე ომიკროს სეტი და აპირებდა ენტერპრაიზის დატოვებას და -პლანეტაზე დარჩენას. საბოლოოდ იგი განიკურნა და დაუბრუნდა თავის მოვალეობებს. იმავე წელს იგი დაიჭრა აფეთქებისას რომელიც გამოწვეული იყო ტექნიკური გაუმართაობით.

2267 წელს ენტერპრაისზე დაინიშნა ახალგაზრდა ენსინი პაველ ჩეხოვი, რომელმაც მიიღო ტაქტიკური ოფიცრის მოვალეობები. ისინი მალე დამეგობრდნენ.

ალტერნატიული რეალობა
სურხანდარიის ოლქი

სურხანდარიის ოლქი (ვილაეთი) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი თერმეზი.

ზოგადი მიმოხილვა
შეიქმნა 1941 წლის 6 მარტს. მდებარეობს უზბეკეთის უკიდურეს სამხრეთ ნაწილში. სამხრეთით მდინარე ამუდარიაზე გადის უზბეკეთ-ავღანეთის საზღვარი. ფართობი 20,8 ათასი კმ². მოსახლეობა 1020 ათასი მცხოვრები (1983), აქედან 19% ქალაქში ცხოვრობს. ოლქის ცენტრალური და სამხრეთი ნაწილი ვაკეა, რომელსაც გარს აკრავს ქედები (სიმაღლე 4643 მეტრამდე). მთავარი მდინარეებია სურხანდარია შენაკადებით და შერაბადი. აგებულია რამდენიმე წყალსაცავი და არხი. განვითარებულია კვების (ზეთის საექსტრაქციო, ხილბოსტნეულ-საკონსერვო, ღვინის, ლუდის ქარხნები, ხორცისა და რძის, საფქვავი კომბინატები), მსუბუქი (ბამბასაწმენდი ქარხნები, სამკერვალო, ხალიჩების და აბრეშუმის საქსოვი ფაბრიკები), საშენ მასალათა, ნავთობის და ქვანახშირის მრეწველობა. სოფლის მეურნეობის მთავარი დარგებია: მებამბეობა, მეაბრეშუმეობა, მებაღეობა, მევენახეობა, საძოვრული მეცხოველეობა. ქალაქ თერმეზში, მდინარე ამუდარიაზე გაშენებულია საერთაშორირისო მნიშვნელობის სამდინარო ნავსადგური.
პაველ ჩეხოვი

პაველ ჩეხოვი — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის და სრულმეტრაჟიანი ფილმების ერთ ერთი მთავარი გმირი.

ვარსკვლავური გზის შემქმნელმა ჯინ როდენბერიმ ჩართო სერიალში რუსული წარმოშობის პერსონაჟი გამომდინარე საკუთარი წარმოდგენებიდან იდეალური მომავლი შესახებ. არხის პრეს-რელიზში ნათქვამი იყო რომ ეს გაკეთდა გაზეთ პრავდას სტატიის საპასუხოდ, თუმცა სავარაუდოდ ეს განცხადება გაკეთდა რეკლამის მიზმით (თუმცა როდენბერიმ ნამდვილად მისწერა პრავდას რედაქტორს და შეატყობინა ახალი პერსონაჟის შესახებ).

ჩეხოვი არ მონაწილეობს ანიმაციურ სერიალში.

ბიოგრაფია
პაველ ჩეხოვი დაიბადა 2241წლის 19 სექტემბერს რუსეთში. 2267 წელს დაამთავრა ვარსკვლავური ფლოტის აკადემია. 2263 წლიდან მსახურობდა ხომალდზე ენტერპრაიზი.

2277 წელს ჩეხოვი გადავიდა ხომალდზე რელაიენტი, 2285 წელს მონაწილეობდა პროექტში „გენეზისი“. 2286 წელს დაბრუნდა ენტერპრაისზე.

ალტერნატიული რეალობა
2099 წლის ფილმში ვარსკვლავური გზა პაველ ჩეხოვის როლს ასრულებს ანტონ ელჩინი. იგი წარმოჩენილია როგორც 17 წლის ვუნდერკინდი, რომლის მათემატიკური უნარები არაერთხელ იხსნიან ენტერპრაიზს. მისი აქცენტი კი ქმნის კომიკურ სიტუაციებს. მაგალითად იგი იძულებილია ნელა წარნოთქვას ბრძანებები კომპიოუტერისთვის, რადგან კომპიუტერი ვერ არჩევს მის გამოთქმას.

საინტერესო ფაქტები
უილიამ კენიგმა შეარულა ჩეხოვის როლი შემდეგ თაობაში. ასევე ფილმში „ვარსკვლავური გზა: ღმერთები და ადამიანები“ (, რომელიც გამოვიდა ეკრანებზე 2007 წლის 22 დეკემბერს.

უილიამ შატნერმა თავის რომანებში „ოდისეა“ და „სარკისებური სამყაროს ტრილოგია“ ახსენებს რომ ჩეხოვი სათავეში ჩაუდგა ვარსკვლავურ ფლოტს.
სუსამბარი

სუსამბარი ( — მრავალწლოვანი ბალახოვანი მცენარე რთულყვავილოვანთა ოჯახისა. აქვს მთლიანი ფოთლები. პატარა კალათა ყვავილედები, რომლებშიც განაპირა ყვავილები თეთრია, შიგნითა კი ყვითელი, თავმოყრილია საერთო ფარისებრ ყვავილედში.

იზრდება მეტწილად კავკასიაში, მცირე და წინა აზიაში. საქართველოში გვხვდება ქართლისა და სამცხე-ჯავახეთის ტენიან და დანაოჭებულ მდელოებზე, მთის ნაკადულების ნაპირებზე.

სუსამბარი მოჰყავთ სანელებელ მცენარედ, ხშირად ველურდება. იყენებენ ჩრჩილს, რწყილისა და სხვა მწერების წინააღმდეგ.
თავაქალაშვილისეული ვეფხისტყაოსანი

ვეფხისტყაოსნის თავაქალაშვილისეული ნუსხა, ასევე ცნობილი თავაქარაშვილისეული ნუსხის სახელწოდებით — საუკუნის ხელნაწერი ვეფხისტყაოსანი. ხელნაწერი შეიცავს ე. წ. „ვრცელ რედაქციას“. გადაწერილი და მოხატულია მამუკა თავაქალაშვილის მიერ 1646 წელს. მომგებელი — ლევან დადიანი.

საწერ მასალად გამოყენებულია ქაღალდი. ხელნაწერი შეიცავს 267 ფურცელს, რომელთა ზომებია 2719 სანტიმეტრი. ნაწერია მხედრული დამწერლობით, შავი მელნით. სათაურები შესრულებულია სინგურით. ნუსხის მოხატულობა მიჩნეულია ქართული ეროვნული შემოქმედების ნიმუშად. ერთვის გადამწერისა და მომხატველის, მამუკა თავაქალაშვილის, ავტოპორტრეტი.

თავაქალაშვილისეული ვეფხისტყაოსანი დღეს საქართველოს ხელნაწერთა ეროვნული ცენტრის ფონდშია დაცული (-599).
ამირანდარეჯანიანი (H-384)

ამირანდარეჯანიანის ხელნაწერი -384 დაცულია საქართველოს ხელნაწერთა ეროვნული ცენტრის ფონდში. გადაწერილია საუკუნეში, 1824 წელს, თბილისში, დავით თუმანოვის მიერ.

საწერ მასალად გამოყენებულია ქაღალდი. ხელნაწერი შეიცავს 113 ფურცელს, რომელთა ზომებია 32,520 სანტიმეტრი. ნაწერია მხედრული დამწერლობით, აქვს თავკაზმულობა. თან ერთვის საჭურვლის ნუსხა 33 დასახელებით და ტაბულა საჭურვლის გამოსახულებებით. ახლავს აგრეთვე ილუსტრაციებიც განმარტებებითურთ.
დავითიანი (S-1598)

დავით გურამიშვილის „დავითიანის“ ხელნაწერი -1598 — ავტოგრაფული ხელნაწერი, გადაწერილი უკრაინაში თავად ავტორის მიერ.

საწერ მასალად გამოყენებულია ქაღალდი. შეიცავს 155 ფურცელს, რომელთა ზომებია 32,519,5 სანტიმეტრი. ნაწერია მხედრული დამწერლობით, სათაურები და სტრიქონების დასაწყისები სინგურითაა შესრულებული. ტექსტს დართული აქვს დავით გურამიშვილის ავტროპორტრეტი, სარწყავისა და წისქვილის გეგმა. მის თავზე ჩაკრულია ახტირკის ღვთისმშობლის გრავიურა.

დავითიანის ეს ხელნაწერი დღეს საქართველოს ხელნაწერთა ეროვნული ცენტრის ფონდშია დაცული (-1598).
სოხთის სამაროვანი

სოხთის სამაროვანი, სოხოს სამაროვანი — - საუკუნეების არქეოლოგიური ძეგლი. მდებარეობს მდინარე ფაწის ხეობაში, ისტორიულ შიდა ქართლის მთიან ზოლში (ჯავის რაიონი, სამხრეთ ოსეთის ავტონომიური ოლქი), შიდა ქართლიდან ერწოს უღელტეხილით რაჭაში გადასასვლელ გზაზე გათხარეს 1926 წელს (ვ. ფჩელინა). 1974, 1976-1977 წლებში (ა. სლანოვი).

1926 წელს მოპოვებული მასალა პირველად გამოაქვეყნა ბ. კაფტუნმა. გათხრილია 40-მდე სამარხი. სამაროვანი ერთფენიანია. მიცვალებულები ესვენენ ოვალურ ორმოებში, მარცხენა გვერდზე, მოკუნტული, თავით ჩრდილოეთისკენ. სამარხებში აღმოჩენილია კერამიკული ნაწარმი (წითელკეციანი, სხვადასხვა ფორმის დოქები, გამომწვარი ტოლჩები და სხვა), მინის ჭურჭელი, ბრინჯაოს ნივთები (ჭვირული ბალთები, რკალური, ორწილადი და ბუდეაბმული ორწილასი მშვილდსაკინძები, ცხოველების გამოსახულებიანი საკიდები, ზარაკები და სხვა), ცხენის ლაგმები, ტანსაცმელთან დაკავშირებული და სარიტუალო ნივთები. უმეტესობა ადგილობრივი ნაწარმია. იმპორტული ნივთებიდან აღსანიშნავია ფაცეტებიანი მინის ჭურჭელი, პიპოკამპის გამოსახულებიანი მომინანქრებული ფიბულა, გემები, მონეტები (ოქტავიანე ავგუსტუსის დენარები და პართული დრაქმები — ოროდე -ის, ფრაატე -ის, გოტარზ -ისა). აღმოჩენილი მასალა სოხთის მახლობლად ძველ სავაჭრო გზის არსებობაზე უნდა მიგვანიშნებდეს.

სოხთის სამაროვანი გვიანდელი ანტიკური ხანის ტიპური ძეგლია და მიუთითებს იმ დროის იბერიის მთისა და ბარის სულიერი და მატერიალური კულტურის ერთგვაროვნებაზე.
ირმებზე მონადირე

ირმებზე მონადირე — 1978 წლის ბრიტანულ-ამერიკული ფილმი, სამხედრო დრამა. ფილმი ასახავს სამი რუსული წარმოშობის ამერიკელის ბრძოლას ვიეტნამის ომში. ის სამი პირობითი ნაწილისგან შედგება, რომელიც გადმოსცემენ ფილმის გმირების ისტორიას ომში წასვლამდე, ვიეტნამში და ვიეტნამიდან დაბრუნების შემდეგ.

როლებში
რობერტ დე ნირო — მაიკლ ვრონსკი
კრისტოფერ უოკენი — ნიკანორ შევოტარევიჩი
ჯონ სავაჯი — სტივენ პუშკოვი
ჯონ კაზალე — სტენლი
მერილ სტრიპი — ლინდა

ჯილდოები
ამ ფილმმა 5 ოსკარი დაიმსახურა. მილოშ ფორმანი და მიკი რურკი მას ყველა დროის ერთ-ერთ საუკეთესო ფილმად მიიჩნევენ.

ოსკარი
საუკეთესო ფილმი
საუკეთესო რეჟისორი: მაიკლ ჩიმინო
საუკეთესო მსახიობი კაცი მეორეხარისხოვან როლში: კრისტოფერ უოკენი
საუკეთესო მონტაჟი: პიტერ ცინერი
საუკეთესო ხმა: რიჩარდ პორტმანი, უილიამ მაკკეი, აარონ როჩინი, დარინ ნაითი

საუკეთესო მონტაჟი: პიტერ ცინერი
საუკეთესო ოპერატორი: ვილმოშ ჟიგმონდი

ოქროს გლობუსი
საუკეთესო რეჟისორი: მაიკლ ჩიმინო
შესაბმელი ძაღლები

მარხილის ძაღლები — მუშა ძაღლები, რომლებსაც, მარხილში შებმულებს, თოვლსა თუ ყინულზე ტრანსპორტირებისას იყენებენ.

მარხილის ძაღლები ყველა შინაურ ძაღლზე მეტად ჰგვანან თავიანთ წინაპარ რუხ მგელს. ადრე არქტიკის რეგიონში მოსახლეობა მათი საშუალებით ახორციელებდა მიმოსვლას, რაც სასიცოცხლოდ მნიშვნელოვანი იყო.

ხროვის ორგანიზაცია
მარხილის ძაღლები ხშირად მუშაობენ საშინლად ცივ გარემოსა და რთულ ლანდშაფტში და, როგორც წესი, ხროვის ძლიერ ინსტინქტებსაც ინარჩნუბენ. მათი ჯგუფის აშკარა იერარქიული წყობა ძალზე ჰგავს მგლის ხროვის იერარქიას. მემარხილეც სწორედ ამ წესებს ითვალისწინებს ძაღლების სამართავად; წინ დგას მეთაური – ჯგუფის დომინანტი. ძაღლებს ასეთი ორგანიზება სჭირდებათ არა მხოლოდ შეთანხმებული მუშაობის, არამედ საერთო უსაფრთხოებისთვისაც. დანარჩენი ძაღლები ხროვის მეთაურს მიჰყვებიან და მისი გამოცდილების წყალობით თავიდან იცილებენ მოსალოდნელ განსაცდელსა და დაბრკოლებებს.
რიჩარდ ეშკროფტი

რიჩარდ ეშკროფტი (დ. 11 სექტემბერი, 1971, უიგენი, ინგლისი) — ინგლისელი მუსიკოსი, მომღერალი და სიმღერების ავტორი. ის იყო ჯგუფ -ის წამყვანი ვოკალისტი. გამოცემული აქვს 4 სტუდიური ალბომი.

ადრეული წლები
რიჩარდი იყო ფრენკისა და ლუიზის ერთადერთი შვილი. 11 წლის ასაკში მოულოდნელად გარდაიცვალა მისი მამა და მას შემდეგ იზრდებოდა მამინაცვალთან ერთად. მას ჰყავს ორი უმცროსი ნახევარ-და.

ეშკროფტმა სკოლაში გაიცნო მისი მომავალი ჯგუფის წევრები - საიმონ ჯონსი, პიტერ სოლსბერი და საიმონ ტონგი, მოგვიანებით მან შეიცვალა სკოლა, სადაც გაიცნო ნიკ მაკაბი. სკოლაში რიჩარდს მასწავლებლებმა "კლასის კიბო" უწოდეს, თუმცა ხელმძღვანელობის ერთმა წევრმა მას ეს ზედმეტსახელი შეუცვალა ახლით - "დაუჯერებლად ჭკვიანი".

ეშკროფტს ძალიან მოსწონდა ფეხბურთი და ის უიგენ ატლეტიკის ახალგაზრდულ გუნდში თამაშობდა კიდეც. მას სურდა გამხდარიყო პროფესიონალი ფეხბურთელი, ისეთივე როგორიც ჯორჯ ბესტი იყო თუმცა, მოგვიანებით მისი ეს ინტერესი მუსიკამ ჩაანაცვლა.

 
1990 წელს ეშკროფტმა ჩამოაყალიბა ჯგუფი (ორიგინალი სახელწოდებით კი უბრალოდ ), ნიკ მაკაბისთან, საიმონ ჯონსთან და პიტერ სოლსბერისთან ერთად. ისინი ცნობილი გახდნენ მათი ფსიქოდელური მუსიკით. ჯგუფი საკმაო წარმატებით მოღვაწეობდა, თუმცა 1995 წელს დაიშალა რის შემდეგაც რიჩარდმა გადაწყვიტა გამოეცა საკუთარი სოლო ალბომი, მაგრამ მოგვიანებით მან შეიცვალა აზრი და 1997 წელს გადაწყვიტა ნიკ მაკაბისთვის შეეთავაზებინა ჯგუფის აღდგენა და განახლება ახალ წევრთან ერთად - საიმონ ტონგთან. ჯგუფმა აღდგენის შემდგომ გამოსცა ძალიან წარმატებული ალბომი - . ეშკროფტმა მიიღო "ივორ ნოველოს ჯილდო" როგორც სიმღერის ავტორმა. ამის შემდგომ პრესამ მას უწოდა "ინგლისის საუკეთესო როკ ჯგუფის უშეცდომო სახე". თუმცა, წარმატებების მიუხედავად, ჯგუფში წარმოიშვა შიდა კონფლიქტი და 1999 წლის აპრილში, მათ ჯგუფის კიდევ ერთხელ დაშლის შესახებ გააკეთეს განცხადება.

2007 წლის დასაწყისში, ჯგუფმა აღდგენა გადაწყვიტა, ოფიციალურად კი ივნისის თვეში. ჯგუფმა აღდგენის შემდგომ მონაწილეობა მიიღო რამდენიმე ფესტივალზე. 2008 წლის აგვისტოში ჯგუფმა გამოსცა ახალი, რიგით მეოთხე ალბომი - .

2008 წლის აგვისტოში ჯგუფი მესამედ დაიშალა.

პირადი ცხოვრება
რიჩარდი დაქორწინებულია კეიტ რედლიზე, რომელიც ჯგუფ -ის ყოფილი წევრია. მათ ჰყავთ ორი შვილი - სონი, რომელიც დაბადებულია 2000 წელს და კასიუსი, დაბადებული 2004 წელს. ისინი ცხოვრობენ ჰერიფორდშერში. ეშკროფტი არის საფეხბურთო კლუბ - მანჩესტერ იუნაიტედის გულშემატკივარი.

დისკოგრაფია
სტუდიური ალბომები
სინგლები
პრომო სინგლები
საქველმოქმედო
სამთამადნო მრეწველობა

სამთამადნო მრეწველობა — რკინის, მანგანუმის მადნის, ფერადი, კეთილშობილი და იშვიათი ლითონების მოპოვებისა და პირველადი გადამუშავების დარგების კომპლექსი.
სსრკ-ს სხვადასხვა სახის მინერალური ნედლეულის უზარმაზარი პოტენციური რესურსების მხრივ მსოფლიოში პირველი ადგილი ეჭირა მანგანუმის, რკინის მადნის, ბოქსიტების, სპილენძის, ტყვიის, ნიკელის, ვოლფრამისა და სხვა ლითონების დაზვერილი მარაგის მიხედვით. სსრკ-ში 1913 წელს მოიპოვეს 9,2; 1960 წელს 106; 1970 წელს 195,5; 1982 წელს 244,4 მილიონი ტონა რკინის მადანი. სსრკ-ში რკინის მადნის უდიდესი საბადოები იყო კრივოი როგში, კურსკში, კუსტანაის ოლქში და სხვაგან. მანგანუმის საბადოებიდან ცნობილია ჭიათურისა და ნიკოპოლის საბადოები.
ჭიათურის მანგანუმის საბადოს ექსპლუატაცია დაიწყო 1879 წელს. საქართველოში 1940 წელს მოიპოვეს 1449, 1970 წელს 1569, ხოლო 1981 წელს 2734 ათასი ტონა სასაქონლო მანგანუმის მადანი. ქიმიური შედგენილობის მიხედვით ჭიათურის მანგანუმი უკეთესია ნიკოპოლის მადანზე.
ფერადი ლითონებიდან საქართველოში მოიპოვებენ სპილენძს, ტყვიასა და თუთიას. მადნეულის ნედლეული ძირითად ელემენტებთან (ალუმინი, სპილენძი, ტყვია, თუთია, ნიკელი და სხვა) ერთად შეიცავს თანმხლებ ელემენტებსაც (მაგალითად ოქრო, ვერცხლი, კობალტი და სხვა).
მსოფლიოში ყველა მადნის 65%-ს მოიპოვებენ ეკონომიკურად ხელსაყრელი ღია (კარიერული) წესით. ჭიათურის საბადოს ამუშავებენ როგორც ღია, ისე მიწისქვეშა წესით, კვაისის საბადოს კი მიწისქვეშა წესით.
იბრაჰიმ ფეჩევი

იბრაჰიმ ფეჩევი (დ. 1574, ფიუნფკირხენი, უნგრეთი — გ. 1650) — თურქული ისტორიოგრაფიის თვალსაჩინო წარმომადგენელი, მსახურობდა სხვადასხვა სამოხელეო და სამხედრო თანამდებობაზე. ოსმალეთის ჯართან ერთად მონაწილეობდა მრავალ ლაშქრობაში. მას ეკუთვნის ოსმალეთის ორტომიანი ისტორია, რომელიც საუკეთესო წყაროა 1520-1640 წწ. ოსმალეთისა და მისი მომიჯნავე ქვეყნების ისტორიის შესასწავლად. ფეჩევი ქრონოლოგიური თანამიმდევრობით გადმოგვცემს ცნობებს - საუკუნეების საქართველოს ისტორიის შესახებ. თავისი დროის ფაქტების უდიდეს ნაწილს ფეჩევი აღწერს როგორც თვითმხილველი. ადრინდელი ამბები დაფუძნებულია ზეპირ და დოკუმენტურ წყაროებზე.
კრისტინ ჩაპელი

კრისტინ ჩაპელი — „ვარსკვლავური გზის“ პერსონაჟი. ვარსკვლავური გზა: ორიგინალური სერიალის ერთ ერთი მთავარი გმირი.

ინფორმაცია პერსონაჟზე
ჩაპელმა მიატოვა კარიერა ბიოლოგიურ კვლევებში და წავიდა ვარსკვლავურ ფლოტში იმ იმედით რომ კვლავ შეხვდებოდა თავის საქმროს დოქტორ როჯერ კორბის. კორბის გაუჩინარებიდან 5 წლის შემდეგ ჩაპელი დაინიშნა ენტერპრაიზზე. იგი მსახურობდა ექთნად ექიმ მაკ-კოისთან.

მალე ჩაპელი შეხვდა კორბის, როცა ენტერპრაიზი მივიდა ეხო -ზე. კირკი და ჩაპელი დაეშვნენ მიწაზე. მათ შეიტყვეს კორბის გეგმების შესახებ: მან მიაგნო ძველი ცივილიზაციის ნაშთებს და გამოიყენა მათი ტექნოლოგიები ანდროიდების შესაქმნელად. იგი ქმნის კირკის ასლს და ცდილობს ხელში ჩაიგდოს ხომალდი, თუმცა მისი გეგმა ჩავარდა.
როგორც ირკვევა კორბი თავადაც ანდროიდია, მან თავისი გონაბა გადაიტანა ანდროიდის სხეულში. კირკი არწმუნებს მას რომ იგი უკვე აღარ არის ადამიანი, არამედ მხოლოდ მანქანა. როცა კორბი ხედავს ჩაპელის რეაქციას მის მდგომარეობაზე, იგი თავს იკლავს. ამის შემდეგ ჩაპელი ფიქრობს ღირს თუ არა ხომალდზე დარჩენა, თუმცა საბოლოოდ გადაწყვეტს დარჩეს.

ფილმები
ჩაპელი მონაწილეობს ვარსკვლავური გზის ორ ფილმში: ვარსკვლავური გზა: ფილმი და ვარსკვლავური გზა : გზა შინისაკენ. ფილმში მოცემულია რომ იგი გახდა ექიმი.

2009 წლის ფილმში ასე არის მედდა ჩაპელი რომელიც საუბრობს კადრს მიღმა.

საინტერესო ფაქტები
მაჟელ ბარეტი ასევე მონაწილეობდა საპილოტე ეპიზოდში. იგი ასევე განასახიერებს ლუაქსანა ტროის სერიალებში ვარსკვლავური გზა: შემდეგი თაობა და ვარსკვლავური გზა: ღრმა კოსმოსი 9. ასევე ბარეტი ახმოვანებს კომპიუტერებს ვარსკვლავური გზის სერიალებში.
სიმენტალური ჯიში

სიმენტალური ჯიში — მსხვილი რქოსანი საქონლისა, სარძეო-სახორცე მიმართულების ჯიში. გამოყვანილია შვეიცარიაში. ფერად თაფლა-ჭრელია, ტანად დიდი და მსხვილძვლიანია. კუროს მასა 800–1100 კილოგრამია. ფურისა 550–650 კილოგრამი, წლიური წველადობა 3500–4000 ლიტრი, რძის ცხიმიანობა 3,8–3,9% აღწევს. ნაკლავის გამოსავალია 60%. მსოფლიოში ფართოდაა გავრცელებული. რუსეთში შეიყვანეს საუკუნის მეორე ნახევარში, საქართველოში — საუკუნის ბოლოს. 1948 წლამდე დიდი რაოდენობით შემოჰყავდათ და იყენებდნენ ადგილობრივი საქონლის გასაუმჯობესებლად. შემდეგ მისი შემოყვანა შეწყდა.
ოქროს გლობუსი საუკეთესო რეჟისორისთვის

ოქროს გლობუსი საუკეთესო რეჟისორისთვის — ოქროს გლობუსის დაჯილდოების ერთ-ერთი ნომინაცია. გაიცემა 1943 წლიდან. ყველაზე მეტი ჯილდო (4) ელია კაზანმა მიიღო, ხოლო ყველაზე მეტი ნომინაცია (11) სტივენ სპილბერგმა. ერთადერთი ქალი, რომელმაც ეს ჯილდო მიიღო ბარბრა სტრეიზანდია. ოსკარის დაჯილდოებისგან, ოქროს გლობუსზე გაიცემა ერთიანი ჯილდო როგორც ადაპტირებული, ისე ორიგინალური სცენარისთვის.

"†" აღნიშნავს ოსკარის მოგებას
"§" აღნიშნავს რომ გამარჯვებას ოსკარის ნომინაციის გარეშე

ლაურეატები
1940-იანები
1950-იანები
1960-ინები
1970-იანები
1980-იანები
1990-იანები
2000-იანები
2010-იანები
სენდაი

სენდაი — ქალაქი იაპონიაში, კუნძულ ჰონსიუს ჩრდილო-აღმოსავლეთ ნაწილში. მიაგის პრეფექტურის ადმინისტრაციული ცენტრი. მოსახლეობა 1,063,103 მილიონი კაცი (2013). ნავსადგური და სარკინიგზო კვანძი. ოუს (ტოჰოკუს) ეკონომიკური რაიონის ერთ-ერთი ცენტრი. ნავთობგადასამუშავებელი, ელექტროენერგეტიკული, მანქანათსაშენი, ხის დასამუშავებელი საწარმოები. საფეიქრო და კვების მრეწველობა. სენდაის მიდამოებში იღებენ ქვანახშირს.
სივაპითეკი

სივაპითეკი — ნამარხი ადამიანის მსგავსი მაიმუნების გვარი. აზიაში (ჰიმალაიში-სივალიკის მთებში) და აღმოსავლეთ აფრიკაში ნაპოვნია სივაპითეკის ქვედა და ზედა ყბის, კბილების ფრაგმენტები. ქვედა ყბა მასიურია; სივაპითეკის კბილები ადამიანისა და ადამიანის მსგავსი მაიმუნების კბილებს ჰგავს. სივაპითეკს დრიოპითეკებთან ერთად თვლიან ადამიანის მსგავსი მაიმუნების, კერძოდ, ორანგუტანის წინაპრულ ფორმად.
ჩანდანაგარი

ჩანდანაგარი (ბენგ. ্) — ქალაქი ინდოეთში. მდებარეობს დასავლეთი ბენგალის შტატში. ქალაქის ცენტრის სიმაღლე ზღვის დონიდან 9მ.

ისტორია
1673 წელს ბენგალიის ნავაბ იბრაჰიმ-ხანის ნებართვით აქ დაარსდა ფრანგული სავაჭრო კომპანია, რომელიც 1688 წლისათვის გადაიქცა მუდმივ დასახლებად. 1730 წელს ქალაქის გუბერნატორი გახდა ჟოზეფ ფრანსუა დიუპლეი, რომლის მმართველობისას ქალაქში აშენდა 2 000-ზე მეტი ქვის სახლი, თავად ქალაქი კი გადაიქცა ბენგალიაში ევროპელთა ვაჭრობის ძირითად ცენტრად.

- საუკუნეებში ჩანდანაგარი ევროპელ დამპყრობლებს შორის ხელიდან ხელში გადადიოდა. 1756 წელს ფრანგებსა და ბრიტანელებს შორის დაიწყო ომი, რომლის შედეგად, 1756 წლის 23 მარტს ინგლისელებმა დაიკავეს ქალაქი. 1763 წელს ის უკან დაიბრუნეს ფრანგებმა, თუმცა 1794 წელს კვლავ დაიპყრეს ინგლისელებმა. 1816 წელს ქალაქი კვლავ დაიბრუნა საფრანგეთმა და ამჯერად, უკვე ხანგრძლივად, 1950 წლამდე შეინარჩუნა ხელისუფლება ფრანგული ინდოეთის შემადგენლობაში შესულ ქალაქში.

1947 წელს ინდოეთმა მოიპოვა დამოუკიდებლობა და 1948 წლის ივლისში საფრანგეთის მთავრობამ ჩაატარა პლებისციტი, რომლის შედეგების მიხედვით ჩანდანაგარის მოსახლეობის 97%-ის სურვილი აღმოჩნდა ინდოეთთან შეერთება. ინდოეთის ხელისუფლებამ ფაქტობრივად მიიღო ქალაქზე კონტროლის უფლება უკვე 1950 წელს, თუმცა ოფიციალურად ქალაქი ინდოეთს გადეცა 1952 წლის 9 ივნისს. 1955 წლის 2 ოქტომბერს ჩანდანაგარი მიერთებულ იქნა დასავლეთი ბენგალის შტატთან.

დემოგრაფია